Anexa nr.1

la Decizia Consiliului comunal Balatina

nr. 2/16 din 21.02.2025

**REGULAMENTUL**

**PRIVIND IMPLIMENTAREA „PROGRAMUL DE BUGETARE PARTICIPATIVĂ ÎN COMUNA BALATINA pentru anul 2025”**

**1. Dispoziții generale**

1.1. Prezentul Regulament privind implimentarea „Programul de Bugetare Participativă în comuna Balatina pentru anul 2025, numit încontinuare Regulament, stabilește următoarele:

a) Ordinea implementării programului de Bugetare Participativă (BP);

b) Planul de acțiuni privind formarea și implementarea BP;

c) Prioritățile de finanțare;

d) Procedura de aplicare;

e) Modalitatea de evaluare a propunerilor de proiect;

f) Votarea proiectelor și selecția finală;

g) Implementarea proiectului;

h) Raportarea implementării proiectului.

1.2. Programul de „Bugetare Participativă în comuna Balatina pentru anul 2025”, numit în continuare Program, își propune implicarea cetățenilor comunei Balatina într-un proces democratic pentru stabilirea modalității optime de valorificare a surselor financiare din bugetul local. Procesul presupune asumarea de către cetățeni a unui rol de participant activ în definirea și abordarea problemelor comunității din care fac parte.

1.3. În actualul Regulament sunt utilizate următoarele noțiuni:

Bugetarea participativă – proces prin care cetățenii sunt încurajați să identifice și să semnalizeze neajunsurile comunității, iar apoi să propună rezolvări ale acestora – prin soluții sub formă de proiecte. La prima etapă, propunerile de proiecte sunt validate de autoritatea locală după care sunt supuse unui proces de votare, prin care se va asigura reprezentativitatea rezultatelor, fiind decisă finanțarea unui anumit număr de proiecte.

Buget civic – mijloacele financiare din bugetul primăriei Balatina destinate implementării inițiativelor cetățenilor identificate prin concurs.

Grup de inițiativă – grup constituit din cetățeni pentru înaintarea unui proiect de inițiativă ce prezintă interes pentru comunitatea locală.

Coaliție locală – alianță formală, dar deschisă dintre cetățenii localității, care este coordonată de un secretar, având scopul de a focaliza eforturile cetățenilor către îmbunătățirea guvernanței autorităților. În contextul BP, rolul coaliției locale va fi de a susține și de a monitoriza cum se implementează procesul, în numele cetățenilor.

1.4. Etapele de organizare ale concursului de proiecte

-La prima etapă se aprobă mijloace finaciare în bugetul comunei Balatina.

-La a II-a etapă se organizeaza concursul în prima parte a anului bugetar, pentru propunerile de proiecte propuse de cetățeni, validate de autoritatea locală, după care sunt supuse unui proces de votare, prin care se va asigura reprezentativitatea rezultatelor, fiind decisă finanțarea unui anumit număr de proiecte.

1.5. Pentru realizarea prevederilor acestui regulament, anual din bugetul comunei Balatina va fi alocată o sumă nu mai mică de 200 mii de lei.

1.6. În vederea realizării prezentului Regulament, anual din bugetul comunei Balatina vor fi planificate și alocate mijloace financiare din bugetul local pentru concursul de proiecte din partea cetățenilor, grupurilor de inițiativă, ONG-uri din comuna Balatina. Valoarea proiectelor depuse va fi cuprinsă în limitele de la 10 000,00 lei la 100 000,00 lei pentru fiecare proiect.

1.7. Din momentul inițierii procesului de depunere a proiectelor, Primăria comunei Balatina va constitui grupul de lucru pentru bugetarea participativă, care va avea scopul de a analiza respectarea criteriilor de eligibilitate, evaluarea tehnică, legală și financiară a proiectelor depuse. Componența Grupului de lucru va include specialiști din cadrul Primăriei comunei Balatina, consilieri locali, dar și reprezentanți ai societății civile. Atribuțiile Grupului de lucru privind bugetarea participativă sunt următoarele:

–evaluarea proiectelor din punct de vedere tehnic, juridic și financiar;

-verificarea respectării criteriilor de eligibilitate;

-solicitarea după caz a avizelor cu privire la proiecte de la experți, organizații și instituții relevante;

-informarea, în caz de necesitate, a autorilor proiectului cu privire la necesitatea realizării modificărilor în proiect pe parcursul a 5 zile lucrătoare de la data depunerii;

-elaborarea avizului privind lista proiectelor acceptate spre finanțare.

.8. Toate proiectele trebuie să fie realizate pe terenurile din proprietatea publică (din domeniul public și privat) a Primăriei comunei Balatina și să nu se refere la persoanele terțe. Nu sunt eligible în proiectele depuse, costurile de retribuire a muncii.

**2**

**2. Scopul și obiectivele Programului de BP**

2.1. Regulamentul privind bugetarea participativă în comuna Balatina are drept scop stabilirea cadrului general și a procedurii de depunere, evaluare, selectare, implementare și monitorizare a proiectelor de interes public inițiate de cetățeni prin implicarea lor directă în procesul de bugetare participativă.

2.2. Bugetarea participativă are următoarele obiective:

1. Creșterea nivelului de dialog de colaborare dintre cetățeni și administrația publică locală.
2. Ajustarea politicilor publice la nevoile și așteptările cetățenilor, pentru a îmbunătăți calitatea vieții în comuna Balatina.
3. Consolidarea democrației prin participarea cetățenilor la un exercițiu de luare a unor decizii ce privesc întreaga comunitate.
4. Creșterea transparenței activității administrației publice locale.
5. Implicarea cetățenilor în procesul de planificare și dezvoltare urbană.
6. Creșterea eficienței utilizării bugetului local.

**3. Prioritățile de finanțare**

3.1. Bugetarea participativă se desfășoară în limitele domeniilor de competență ale comunei Balatina. Propunerile de proiecte trebuie să se încadreze într-unul din următoarele domenii de competență a Primăriei comunei Balatina:

a) Infrastructură stradală: alei, scuaruri, trotuare, zone pietonale, iluminare, reabilitarea porțiunilor de drum, reabilitare poduri, reparație fântâni;

b) Crearea și modernizarea infrastructurii de bază la scară mica a instituțiilor publice;

c) Reabilitarea/crearea zonelor de odihnă, amenajare de spații verzi și locuri de joacă;

d) Mobilitate, accesibilitate şi siguranţa circulației;

d) Amenajare spații publice;

e) Activități educaționale;

f) Activități culturale;

g) Social;

h) Sănătate;

i) Activități sportive;

j) Protecția mediului (colectarea deșeurilor, salubritate etc).

3.2. Se interzice alocarea mijloacelor financiare din bugetul local pentru:

a) obiectele în proprietate particulară;

b) activități cu scop comercial, publicitar, de natura politic sau etnică.

**4. Procedura de aplicare**

4.1. În cadrul programului pot aplica grupurile de inițiativă și asociațiile obștești formate din cetățeni, locuitori din localitate;

4.2. Grupurile de inițiativă pot participa dacă întrunesc următoarele condiții:

a) Dețin procesul verbal de constituire a grupului de inițiativă și de numire a liderului grupului de inițiativă (conform anexei 2);

b) Este format minim din 5 persoane cu vârsta de peste 16 ani (liderul va avea vârsta împlinită de 18 ani), locuitori ai localității.

4.3. Asociațiile obștești pot participa dacă întrunesc următoarele condiții:

a) Să dețină statutul de asociație obștească;

b) Nu are datorii la bugetul de stat sau la bugetul local.

4.4. Documentația solicitanților va conține actele prevăzute mai jos:

a) Formularul de solicitare a finanțării, conform anexei nr.1;

b) Procesul verbal al adunării grupului de inițiativă și altor persoane interesate în implementarea proiectului, conform anexei nr. 2;

c) În cazul în care proiectul prevede lucrări de construcție, este necesară prezentarea devizului de cheltuieli.

d) Alte documente (fotografii, machete,etc).

4.5. Calendarul, etapele consursului se vor desfășura după cum urmează:

Bugetarea participativă organizată anual în comuna Balatina, cuprinde următoarele etape:

4.5.1. Depunerea propunerilor de proiecte, în baza formularului de aplicare (anexat): fiecare cetățean, grup de inițiativă sau ONG, poate formula o singură propunere de proiecte la un singur domeniu. Propunerile de proiecte vor face obiectul unei analize tehnice și legale ce va fi realizată de către Grupul de lucru privind bugetarea participativă, format din 7 (șapte) persoane: 2-consilieri locali, 3-reprezentanți ai Primăriei, 2-reprezentanți ai societății civile. În urma acestei verificări, se va stabili lista proiectelor depuse care sunt eligibile pentru a fi acceptate spre finanțare.

Grupul de contestație va fi format din trei persoane: 1-consilier local, 2-reprezentanți ai primăriei Balatina.

4.5.2. Etapele concursului sunt următoarele:

a) depunerea proiectelor;

b) analiza tehnică și financiară a propunerilor de proiecte de către Grupul de lucru;

c) publicarea pe pagina oficială a Primăriei <http://www.balatina.md> /listele proiectelor acceptate spre selectare/votare;

d) selectarea proiectelor prin vot on-line de către locuitorii comunei Balatina, care au implinit 16ani (pe platforma creată în acest scop pe pagina oficială a Primăriei)

e) publicarea rezultatelor selectării proiectelor ce vor fi implementate/finanțate.

|  |  |
| --- | --- |
| **Etapele concursului** | **Termen de implementare** |
| ***Etapa 1.*** Publicarea anunțului privind lansarea apelului de proiecte prin intermediul site-ului [www.balatina.md](http://www.balatina.md), Platforma Bugetării Participative și a mass-mediei locale. | Nu mai târziu de 31 martie |
| ***Etapa 2.*** Depunere formularului complet deaplicare. | În termen de 25 zile după publicarea anunțului de lansare |
| ***Etapa 3.*** Verificarea îndeplinirii condițiilor administrative de participare și pregătirea spreînaintare Comisiei de evaluare. | În termen de 3 zile după finalizarea termenului de depunere a formularelor de aplicare |
| ***Etapa 4.*** Verificarea îndeplinirii condițiilor tehnice de Comisia de evaluare. | În termen de 3 zile după verificarea îndeplinirii condițiilor administrative |
| ***Etapa 5.*** Comunicarea publică a rezultatelor proiectelor validate de Comisia de evaluare. | În termen de 2 zile după publicarea listei proiectelor validate |
| ***Etapa 6.*** Contestații sau clarificări | În termen de 2 zile după publicarea Listei proiectelor validate |
| ***Etapa 7.*** Analiza contestațiilor recepționate și răspunsul la contestații | În termen de 2 zile după depunerea contestației |
| ***Etapa 8.*** Lansarea procesului de votare | În termen de 3 zile după comunicarea publică a rezultatelor |
| ***Etapa 9.*** Publicarea listei proiectelor câștigătoare. | În termen de 2 zile după încheierea procesului de votare. |
| ***Etapa 10.*** Semnarea acordului de implementare a proiectului între Primăria comunei Balatina și reprezentantul aplicantului | În termen de 15 zile după publicarea listei proiectelor câștigătoare |
| ***Etapa 11.*** Implementarea proiectelor | După semnarea acordului de implementare și transferul contribuției |
| ***Etapa 12.*** Raportarea rezultatelor proiectului | În termen de 10 zile după finalizarea proiectelor, dar nu mai târziu de 1 decembrie. |

**5. Propunerile de proiect**

5.1. Pot fi expediate propuneri de proiecte pe adresa de email primariabalatina4811@gmail.com, sau pot fi depuse în biroul secretarului în incinta Primăriei Balatina. Nu vor fi luate în considerare propunerile care sunt trimise în alt mod sau care nu sunt conforme cu formularul de proiect anexat la acest Regulament.

5.2. Propunerile de proiecte depuse trebuie să îndeplinească următoarele criterii:

a) să corespundă unui obiectiv de interes general și celor incluse în Strategia de Dezvoltare socio-economică a comunei Balatina 2024-2028;

b) să fie sau să poată fi asimilate unei investiții aflate în aria de competență a Primăriei Balatina și care vizează un spațiu public;

c) să nu aibă un caracter comercial sau publicitar;

d) să nu aibă un caracter politic sau etnic;

e)să nu genereze cheltuieli de funcționare importante (întreținere, plata unor drepturi de autor, etc.) după implementare;

f) să fie clar delimitate spațial;

g) cofinanțarea proiectului (minim 10 %) fie prin atragerea resurselor financiare, fie prin contribuții non-monetare relevante activităților proiectelor.

5.3. Similitudinea conținutului propunerilor sau proximitatea spațială a acestora ar putea duce la integrarea diferitelor propuneri într-un singur proiect.

5.4. În cazul în care o propunere integrează practic mai multe propuneri, în urma analizei tehnice și juridice urmează să fie făcute modificările necesare pentru ca propunerea să se încadreze în cerințele enunțate.

5.5. Propunerile depuse în cadrul bugetării participative devin proprietatea primăriei Balatina, deponenții proiectelor nu pot invoca legislația în materia drepturilor de autor.

5.6. În urma analizei tehnice, Primăria poate unifica mai multe proiecte cu același obiect și le poate supune la vot în această nouă formă, cu înștiintarea prealabilă a deponenților.

**6. Evaluarea propunerilor de proiect**

6.1. Gestionarea și coordonarea programului de BP este efectuati de Comisia de Evaluare/Implementare (numită în continuare Comisia).

6.2. Evaluarea de forma (analiza condițiilor de eligibilitate, aspectele tehnice si juridice) a propunerilor este realizată de catre Comisie, care verifică conformitatea acestora cu exigențele prezentului regulament și cu alte reglementări legale în vigoare.

6.3. Propunerile care îndeplinesc condițiile de eligibilitate pot fi ajustate tehnic din partea angajaților Primăriei Balatina, dacă este necesar.

6.4. Similitudinea conținutului sau proximitatea geografică poate duce la integrarea diferitelor propuneri într-un singur proiect.

6.5. Toate propunerile de eligibile/validate se supun votului online sau direct al cetățenilor.

6**.**6. Daca două sau mai multe propuneri au acumulat același punctaj se va reexamina popunerile de proiect luându-se în considerație contribuția financiară sau non-financiară și componenta de sinergie prin impactul a altor proiecte. De asemenea poate fi organizata procedura repetată de vot.

**7. Valoarea bugetului**

7.1. Valoarea bugetului pentru un an calendaristic, destinat proiectelor din cadrul programului de BP va constitui o suma nu mai mica de 200 mii de lei.

7.2. Valoarea maximă alocata din buget pentru programul BP pentru un proiect va constitui suma de 100 000 lei.

7.3. Contribuția aplicantului în valoare financiară sau non-financiar de cel putin 10 % este obligatorie.

7.4. Selectarea proiectelor câstigătoare va avea loc în limita bugetului anual planificat.

7.5. Durata implementării proiectelor nu va depăși 6 (luni) luni.

**8. Rolul Comisiei de Evaluare**

8.1. Analiza propunerilor este realizată de către Grupul de lucru din partea Primăriei Balatina, care verifică conformitatea acestora cu standardele prezentului Regulament și cu alte reglementări legale în vigoare, precum fezabilitatea tehnică.

8.2. Proiectele, care contravin prevederilor legale în vigoare, presupun activități politice, religioase sau promovează acțiuni discriminatorii etc., nu vor fi incluse în procesul de bugetare participativă. Prin intermediul acestui proces, nevoile deciziile cetățenilor vor fi reflectate în mod direct în obiectivele de investiții și reparații propuse spre deliberare autorităților publice.

8.3. Procesul de evaluare a proiectelor depuse în cadrul procesului de bugetare participativă va dura conform calendarului Pogramului a fiecărui an și se va face în baza unui Formular de evaluare a proiectelor depuse în cadrul procesului de bugetare participativă, implementat de Primăria comunei Balatina, conform anexei 3.

8.4. Evaluarea proiectelor se va face de către o Comisie de evaluare constituită în acest scop prin dispoziția Primarului.

Comisia de evaluare are următoarele roluri:

a) Să organizeze și să monitorizeze desfășurarea procesului de bugetare participativă;

b) Să verifice propunerile din punct de vedere financiar, tehnic și normativ;

c) Să evalueze propunerile de proiect pe considerente de impact, fezabilitate și eligibilitate;

d) Să combine propunerile de proiecte similare, pentru a exclude redundanța ideilor.

Comisia va analiza proiectele depuse în cadrul procesului de bugetare participativă și le va evalua în baza următoarelor criterii:

a) Se încadrează în prioritățile anuale ale primăriei;

b) Corespund criteriilor de eligibilitate;

c) Atragerea resurselor financiare pentru cofinanțarea proiectelor.

8.5. Proiectele cu surse adiționale de finanțare din partea cetățenilor vor avea prioritate în procesul de evaluare.

8.6. Comisia poate veni cu sugestii de modificare în proiecte, inclusiv schimbarea denumirii, locul de implementare sau fuzionarea cu alte proiecte, doar cu acordul autorului. În acest caz, comisia poate invita inițiatorul proiectului pentru informații suplimentare în ceea ce privește proiectul propus.

8.7. Respingerea unui proiect de către comisie se va motiva în scris, iar motivarea va fi făcută publică, împreună cu Lista proiectelor respinse.

8.8. În urma evaluării, va fi publicată Lista proiectelor validate, care va conține deciziile generale ale Comisiei de evaluare, dar și opiniile separate ale membrilor.

În decurs de 3 zile după publicarea Listei proiectelor validate, cetățenii pot depune contestații și solicita clarificări.

8.9. Lista proiectelor validate va fi publicată pe pagina web a primăriei, Platforma dedicate Bugetării Participative.

8.10. Proiectele validate de către comisie, urmează a fi afișate public si supuse votului online sau direct la Primărie.

8.11. La vot participa cetățenii cu vârsta mai mare de 16 ani și au adresa de reședință în localitate. Fiecare persoana va avea posibilitatea de a vota doar un proiect din lista proiectelor validate.

8.12. În cazul în care suma mijloacelor financiare necesare pentru implementarea proiectelor validate de comisia de evaluare nu depeșește valoare bugetului aprobat al BP, nu vor fi organizate alte Etape de selecție a proiectelor.

**9. Votarea proiectelor și selecția finală**

9.1. Votarea se va realiza într-o perioadă de 15 zile lucrătoare, începând cu prima zi de lucru după publicarea Listei proiectelor validate.

9.2. La vot participa cetățenii cu vârsta mai mare de 16 ani și au viză de reședință în localitate.

9.3. Votarea proiectelor se va realiza prin intermediul platformei online dedicată bugetării participative, situată pe pagina oficială a Primăriei.

9.4. La votarea prin platforma online cetățenii vor furniza date cu caracter personal (Nume, Prenume, adresa, telefon, adresa de poștă electronică, vârsta), pentru a fi asigurate condițiile specificate la pct. 9.2.

9.5. Votarea se va realiza și prin vot deschis în incinta sediului Primăriei. Votarea se va face în baza buletinului de identitate.

**9.6.** Fiecare persoană va avea posibilitatea de a vota câte un proiect din cadrul fiecărei domeniu.

**9.7.** Proiectele cu cel mai mare număr de voturi va fi selectat automat. Restul proiectelor urmează să fie ierarhizate în funcție de numărul de voturi, indiferent de domeniul din care face parte.

**10. Implementarea și monitorizarea proiectelor**

**10.1.** Modalitatea de implementare a proiectelor de către Primărie poate fi monitorizată direct de către autorii proiectului.

**10.2.** Realizarea proiectului prevede conlucrarea între angajații primăriei, liderul/coordonatorul proiectului, coaliția locală, precum și alte persoane interesate în implementarea proiectului.

**10.3.** Cetățenii pot raporta neregulile depistate în procesul de implementare a proiectelor către Primăria comunei Balatina.

**10.4.** Suportul financiar al inițiativelor civice, se realizează din contul mijloacelor financiare planificate în bugetul local pentru BP pentru anul curent, cât și din contul contribuțiilor persoanelor fizice și juridice, individuali, sub formă bănească sau alta formă. Grupurile de inițiativă care ce vor implementa un proiect a unei instituții publice vor semna un acord de parteneriat între instituția data și liderul grupului de inițiativă. Ulterior, instituția dată este garantul contribuției la implementarea proiectului dat.

**10.5.** Primăria va asigura o evidență separată pentru fiecare proiect.

**10.6.** Inițiatorul proiectului, după caz, va asigura transferul contribuției bănești pe contul agenților economici contractați pentru efectuarea lucrărilor, serviciilor din proiect.

**10.7.** Inițiatorul proiectului în comun cu un responsabil din cadrul primăriei numit prin dispoziția primarului, vor fi responsabili de implementarea proiectului.

**10.8.** Acordul pentru implementarea proiectului, care va stipula părților va fi semnat după colectarea contribuției aplicantului, conform termenului limită stipulat în descrierea fiecărui proiect în parte.

**10.9.** La finalizarea proiectului, dar nu mai tarziu de 10 decembrie a anului de implementare, inițiatorul de proiect împreună cu persoana responsabilă de proiect numită prin dispoziția primarului, va prezenta un raport de implementare a proiectului conform modelului prezentat în anexa nr. 5.

**10.10.** La sfârșitul lucrărilor de implementare a proiectelor, Comisia de evaluare va întocmi un raport de monitorizare și evaluare, care va fi publicat pe pagina oficială a Primăriei și discutat în Consiliul local.

**11. Dispoziții finale**

**11.1.** Toată informația cu caracter personal care este pusă la dispoziția APL de către persoanele care votează este prelucrată și păstrată în conformitate cu prevederile Legii 133/2011 privind protecția datelor cu caracter personal.

**11.2.** Prezentul Regulament este valabil și obligatoriu pentru aplicare după aprobarea de Consiliul local Balatina.

**11.3.** Modificările la prezentul Regulament se vor prezenta Consiliului comunal pentru examinare și aprobare conform procedurii.

**Secretar al Consiliului Diana ROTARI**